## Les Arts proposa gastronomia, arquitectura i música per a viure la Marató des de les seues terrasses

*** Les Arts proposa una experiència única, que inclou una visita guiada, servici de *brunch* i les millors vistes de la cita esportiva de l’any
* El 7 desembre l’edifici de Calatrava obrirà les portes de 09:30 a 14:00 hores per a disfrutar d’esta experiència única**

El Palau de les Arts Reina Sofia obrirà els seus espais i terrasses el diumenge 7 de desembre amb una proposta exclusiva que conjumina gastronomia, arquitectura i música per a gaudir de la Marató Trinidad Alfonso Zurich 2025.

Amb ‘Marató a Les Arts’, el centre d’arts oferix una vivència única que inclou una visita amb audioguia per les diferents sales de l’edifici, un complet servici de *brunch*, música i el millor ambient amb vista privilegiades a l’esdeveniment esportiu de l’any.

Les Arts romandrà obert eixe dia de 09:30 a 14:00 hores per a oferir, des del seu exclusiu emplaçament en la Ciutat de les Arts i les Ciències, una panoràmica inigualable de l’eixida i dels metres finals de la prova, considerada ‘la millor marató del món’ i que, en la seua passada edició, va congregar més de 35.000 corredors.

Les Arts informa que l’experiència completa ‘Marató a Les Arts’ té un preu únic de 50 euros. No obstant això, per als qui no vullguen fer ús del servici de *brunch* s’han establit entrades a 22 euros amb una consumició inclosa. Els interessats poden adquirir les seues localitats a través de la web de Les Arts. La disponibilitat és limitada fins a completar l’aforament.

Les Arts recorda que l’accés al recinte el 7 de desembre serà exclusivament a peu. L’aparcament més pròxim estarà situat en l’Oceanogràfic.

Fecha: 17/11/2025